armvectores/hy_wikipedia_2023 huggingface dataset:
10 Summers

«Beach House EP», ամերիկացի երաժշտական պրոդյուսեր DJ Mustard-ի դեբյուտային ստուդիական ալբոմն է։ Այն թողարկվել է 2014 թվականի օգոստոսի 11-ին Pu$haz Ink, Roc Nation և Republic Records լեյբլների կողմից։


== Նախապատմություն և թողարկում ==
2014 թվականի հուլիսի 22-ին հրապարակվում է ալբոմի ամբողջական երգացանկն ու շապիկի պատկերը։ Օգոստոսի 11-ին ալբոմը առաջինը թողարկվում է Google Play-ում և առաջին շաբաթում հասանելի է լինում անվճար ներբեռնման համար։ Ալբոմը որպես CD վաճառքի է դուրս գալիս օգոստոսի 26-ին։


== Սինգլներ ==
«Down on Me» երգը, 2014 թվականի մայիսի 13-ին թողարկվել է որպես ալբոմի գլխավոր սինգլ։ Երգում իրենց մասնակցությունն ունեն ամերիկացի հիփ հոփ երգիչ Ty Dolla Sign-ը և ռեփեր Թու Չեյնսը։
Երգը ստացել է դրական արձագանքներ երաժշտական քննադատների կողմից։ Billboard ամսագիրը այն անվանել է ալբոմի լավագույն երգերից մեկը, իսկ իրենց կազմած 2014-ի DJ Mustard-ի կողմից ստեղծված 63 լավագույն բիթերի ցանկում «Down on Me» երգը զբաղեցրել է 22-րդ հորիզոնականը։
Երգի տեսահոլովակը, որի ռեժիսորն է Մեթ Սուինսկին, նկարահանվել է Ատլանտայում։ Պրեմիերան կայացել է 2014 թվականի հուլիսի 29-ին DJ Mustard-ի VEVO ալիքում։


== Հիթ շքերթներ ==


== Ծանոթագրություններ ==


== Արտաքին հղումներ ==
DJ Mustard-ի պաշտոնական կայք Archived 2015-03-08 at the Wayback Machine.
Քասթինգ Սքուլ

Քասթինգ Սքուլ (անգլ.՝ Casting School), կինոյի և հեռուստատեսության դպրոց, որը հիմնադրվել է 2007 թվականին։ Այն սկզբից անվանվել է «Casting School» հեռուստառադիոհաղորդավարների ուսումնական կենտրոն, որը հիմնադրվել է դերասան, ռեժիսոր, պրոդյուսեր Աբել Աբելյանի կողմից։ 2007 թվականի առաջին խմբի շրջանավարտներից երեքն ավարտելուց հետո ընդունվել են աշխատանքի հեռուստատեսությունում՝ որպես հաղորդավարներ։
2008 թվականին հիմնվել է «Առաջին պրոֆեսիոնալ դերասանական ստուդիան»։ Ստուդիայի շրջանավարտները նկարահանվել են Հայաստանում արտադրվող ֆիլմերում և սերիալներում։
2009 թվականին բացվեց 3 նոր բաժին, դրանք են՝ ռեժիսուրա, օպերատորություն, մոնտաժ։
2014 թվականին դպրոցը վերանվանվեց «Casting School» կինոյի և հեռուստատեսության դպրոց, որտեղ համախմբվեցին բոլոր բաժինները։
«Casting School»-ում կարևորվում են պրակտիկ գիտելիքները, որոնք հետագայում ուսանողին օգնում են աշխատանքային գործունեություն ծավալել նախընտրած ոլորտում։
2016 թվականին Աբել Աբելյանը «PaparazziLife.am» կայքի կողմից պարգեւատրվել է որպես տարվա լավագույն մանկավարժ-դերասան։
«Casting School»-ի ամենամեծ ձեռքբերումը 125-ից ավելի շրջանավարտներն են, ովքեր ներկայումս որպես դերասաններ, հաղորդավարներ, լրագրողներ, ռեժիսորներ, օպերատորներ և մոնտաժողներ, աշխատում են ՀՀ տարբեր ԶԼՄ-ներում, կինոյում և թատրոնում։


== Բաժիններ ==
«Casting School»-ում առկա են հետևյալ բաժինները.

Դերասանական բաժին
Հաղորդավարական բաժին
Ռեժիսուրա, օպերատորություն և մոնտաժ
Մանկական բաժին


== Ծանոթագրություններ ==


== Արտաքին հղումներ ==
Tert.am Archived 2022-02-11 at the Wayback Machine.
«Casting School»-ի աշակերտները պրոֆեսիոնալ բեմում
Առանդի

Առանդի (էստ․՝ Arandi), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 88 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սոֆի Նելիս

Սոֆի Նելիս (անգլ.՝ Sophie Nélisse, մարտի 27, 2000(2000-03-27), Ուինսոր, Օնտարիո, Կանադա), կանադացի դերասանուհի։


== Կենսագրություն ==
Սոֆի Նելիսը ծնվել է 2000 թվականի մարտի 27-ին Կանադայի Օնտարիո նահանգի Ուինսոր քաղաքում։ 4 տարեկանում ընտանիքի հետ տեղափոխվել է Մոնրեալ։ Նրա կրտսեր քույրը՝ Իզաբել Նելիսը, նույնպես սկսնակ դերասանուհի է։
Սոֆին առաջին անգամ հեռուստատեսությունում հայտնվել է 2010 թվականին։ 2011 թվականին կինոյում առաջնաելույթ է ունեցել՝ խաղալով «Պարոն Լազար» ֆիլմում։ 2013 թվականին նկարահանվել է «Գրքի գողը» ֆիլմում, իսկ 2014 թվականին՝ «Զոհաբերելով զինվորին» ֆիլմում։


== Ֆիլմագրություն ==


== Անվանակարգեր և մրցանակներ ==


== Ծանոթագրություններ ==


== Արտաքին հղումներ ==
Սոֆի Նելիս Internet Movie Database կայքում
Գաբրիել Սիդոն Կոլեթ

Կոլեթ Գաբրիել Սիդոն (հունվարի 28, 1873(1873-01-28)[…], Սեն Սովյոր ան Պյուիզե - օգոստոսի 3, 1954(1954-08-03)[…], Փարիզ), ֆրանսիացի կին գրող, նամակագրուհի, հայտնի է նաև որպես դերասանուհի և լրագրողուհի։ Գոնկուրների ակադեմիայի անդամ (1944)։ 1948 թ․ առաջադրվել է Գրականության նոբելյան մրցանակին։ Սկզբում ստորագրել է Վիլլի (առաջին ամուսնու անունը) կեղծանունով։ Լավագույն ստեղծագործություններից են «Կլոդինի տունը» (1922), «Սիդո» (1930) վեպերը։ «Երեկոյան աստղ» (1946) օրագիրը գերմանաֆաշիստական զավթիչների կողմից Ֆրանսիայի օկուպացման և դիմադրության շարժման մասին է։ Լայն ճանաչում է ստացել «Ջիջի» վեպով, որի հիմք դարձավ 1958 թ․ նկարահանված համանուն ֆիլմի և 1973 թ․ բեմադրության համար։


== Կյանքը և կարիերան ==


=== Ընտանիքը և ծագումը ===
Սիդոն-Գաբրիել Կոլեթը ծնվել է 1873 թ․ հունվարի 28-ին պատերազմի հերոս և հարկահավաք Ժյուլ-Ժոզեֆ Կոլեթի և նրա կին՝ Ադել Էվգենի Սիդոնի ընտանիքում, Բուրգունդիայի Յոն նահանգի Սեն Սովյոր ան Պյուիզե գյուղում։ Սկզբում ընտանիքը եղել է ապահովված, սակայն ֆինանսական վատ կառավարումը էապես կրճատեց ընտանիքի եկամուտները։ 6-17 տարեկան հասակում Կոլեթը հաճախել է հանրային դպրոց։ Նա ուներ զարմիկ՝ Ժնեվյեն, ում հետ բավական մոտ էր։


=== Վաղ տարիներ (1873-1912) ===
1893 թ․ Կոլեթն ամուսնանում է հայտնի գրող, հրապարակախոս Անրի Գոթյե-Վիլարի (1859-1931) հետ, ով օգտագործում էր Վիլլի Ֆրանսիացի։ Ահա այս կեղծանունի տակ էլ տպագրվեցին Կոլեթի առաջին չորս ստեղծագործությունները՝ չորս «Կլոդինի պատմվածքները»՝ «Կլոդինը դպրոցում», «Կլոդինը Փարիզում», «Կլոդինի ամուսնությունը», «Կլոդինը հեռանում է»։ 


== Ծանոթագրություններ ==
Ռուսկայա (գյուղ, Պուտիլայի շրջան)

Ռուսկայա (ուկրաիներեն՝ Руська), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Ռուսկայա գյուղում բնակվում էր 474 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերոկի շրջան (Հարավային Կարոլինա)

Անվան այլ կիրառումների համար տե՛ս՝ Չերոկի շրջան (այլ կիրառումներ)Չերոկի շրջան (անգլ.՝ Cherokee County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.028 կմ² է, բնակչությունը՝ 52.327 մարդ (2000 թ. տվյալներով)։ Շրջկենտրոնն է Գաֆնի բնակավայրը։ Կազմավորվել է 1897 թ.։
Լորիս-Մելիքյաններ

Լոռիս–Մելիքյաններ, հայկական ազնվական տոհմ Վրաստանում։ Հիշատակվում են 16–րդ դարից, որպես Լոռի քաղաքի և գավառի մելիքներ, որից և ստացել են իրենց տոհմական ազգանունը վրացական արտասանությամբ, իսկ հայերեն՝ Լոռու-Մելիքյաններ։ 16–րդ. դարի սկզբից նրանց մելիքական իրավունքը հաստատել է շահ Աբբաս 1։ Զբաղվել են նաև վաճառականությամբ։ Վրաստանը Ռուսաստանին միանալուց հետո Լոռիս–Մելիքյաններն անցել են ռուս, ծառայության և 1832 թվականին հաստատվել իբրև ռուս, ազնվականներ։ Լոռիս–Մելիքյաններ տոհմի ամենաականավոր ներկայացուցիչն էր կոմս, գեներալ-լեյտենանտ Մ. Տ. Լոռիս–Մելիքյանը։
Ամզաս (Տոմի վտակ)

Ամզաս (ռուս.՝ Амзас ), գետ Ռուսաստանում, հոսում է Կեմերովսկի շրջանում։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժովտնևոե (գյուղ, Օլևսկի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1770 թվականին։
2001 թվականի տվյալներով Ժովտնևոե գյուղում բնակվում էր 738 մարդ։ Բնակավայրը զբաղեցնում է 2,76 կմ² տարածք։ Բնակչության խտությունը կազմում էր 267,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շչեկինո (գյուղ, Ուգրանսկի շրջան)

Անվան այլ կիրառումների համար տե՛ս՝ ՇչեկինոՇչեկինո (ռուս.՝ Щекино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օնիքս

Օնիքս (ճապ.՝ イワーク, անգլ.՝ Onix), թույն տեսակի պոկեմոն: Պոկեմոն ապրանքանիշի՝ մանգայի և անիմե սերիաների կերպար:
Օնիքսի համարը պոկեմոնների ցանկում՝ #095: Համարվում է Սթիլիքսի զարգացման առաջին մակարդակը: Հասակը կազմում է 880 սմ, իսկ քաշը՝ 210 կգ:
Ըստ Պոկեմոն անիմեի՝ Օնիքսի հիմնական պոկեմարզիչը համարվում է Բրուքը՝ Էշի ընկերը:
Հազվադեպ հանդիպում է նաև Օնիքսի ադամանդե տեսակը:


== Նկարագրություն և հատկություններ ==
Օնիքսը հող և քար տեսակի պոկեմոն է: Զարգացման երկրորդ ձևը Սթիլիքսն է: Օնիքսից Սթիլիքս հատկությունները կտրուկ փոխվում են: Սթիլիքսի մոտ հող հատկությունները ուժեղանում են, իսկ քար պոկեմոնին բնորոշ հատկանիշները փոխարինվում են պողպատով:
Օնիքսը քարե անձրևաորդ է: Պոկեմոնների պաշտոնական ցանկում նախորդում է Դրոուզիին և հաջորդում Գենգարին: Ըստ պոկեդեքսի՝ Օնիքսի գլխում կա մագնիս, որը ստիպում է պոկեմոնին երբև չկորցնել սթափ մտածելու կարողությունը: Տարիքի աճելու հետ մեկտեղ նրա մարմինը դառնում է ավելի հզոր և հարթ: Կարողանում է հեշտությամբ սողոսկել գետնի տակ:
Օնիքսի արտաքին տեսքը հիշեցնում է մեծ քարե շղթայի, որը դեպի ներքև գնալով փոքրանում է: Այս պոկեմոնը ունի քարքարոտ ողնաշար, իսկ ուղեղին փոխարինում է մագնիտիկ մարմին, որը Օնիքիս մոտ ծառայում է, որպես «ներքին կողմնացույց»: Նրա մարմնի մեջ ներծծվում են շատ ծանր առարկաներ՝ դարձնելով վերջինիս մարմինը չափազանց կոշտ և ծանր:
Օնիքսը կարող է խորանալ գետնի տակ մինչև 50 մղոն (80 կմ)՝ 1 ժամվա ընթացքում: Մարտերի ընթացքում բազմիցս բղավում է՝ արձակելով չափազանց հզոր ձայն, որը ստիպում է հակառակորդ պոկեմոնին լքել մենամարտի դաշտը: Օնիքսը սիրում է ուտել մեծ քարեր և ժայռի կտորներ: Այս պոկեմոնը նույնիսկ ընդունակ է պտտել գլուխը և մարմնի բոլոր մասերը լիարժեք 360 աստիճանով: Նա նաև շատ ագրեսիվ է և կարող է կամայական ժամանակ հարձակվել մարդկանց վրա: Ապրում է լեռներում և քարայրներում, սակայն գերադասում է բնակվել ստորգետնյա թունելներում՝ քիչ լույսի ներքո:
Հանդիպում է երկու տարբեր սեռերով (արական, իգական): Հիմնական կարողությունները երկուսն են: Երկրորդ կարողության գլխավոր առանձնահատկությունը այն է, որ պոկեմոնը չի կարող պարտվել ցանկացած պոկեմոնի առաջին հարվածից:
Արագությունը և պաշտպանությունը վիճակագրության մեջ գտանահատվում է գերազանց:
Պոկեմոնի վրա առավել հզոր ազդեցություն ունեն բուսական, ջուր, մարտական, հող, սառույց և պողպատ տեսակի պոկեմոնները:


== Ծանոթագրություններ ==


== Գրականություն ==
Պոկեմոններ, Պոկեմոն պլատինիում. պոկեմոնների պաշտոնական խաղ-ուղեցույց, պրիմա խաղեր, 2009, էջ 399, ISBN 978-0-7615-6208-5.


== Արտաքին հղումներ ==
Էշը ընդդեմ Բրուքի. Պիկաչուն ընդդեմ Օնիքիս, Գեոդուդը ընդդեմ Պիջոտոյի
Հատված անիմեից. Ի՞նչ է ադամանդե Օնիքսը
Օրենք տեղահանության մասին

Օրենք տեղահանության մասին (թուրքերեն՝ Sevk ve İskân Kanunu), ընդունվել է 1915 թ. մայիսի 14 (27)-ին, Օսմանյան կայսրության սուլթանի հատուկ հրամանագրով։ Օրենքի 1-ին հոդվածի համաձայն՝ «պատերազմի ժամանակ բանակային կորպուսների, բանակների և դիվիզիաների հրամանատարներին հանձնարարվում և հրամայվում է անհապաղ և խստագույնս զենքի ուժով պատժել բոլոր նրանց, ովքեր որևէ ձևով կհակառակվեն ազգային պաշտպանության և կարգ ու կանոնի պահպանման նպատակով կառավարական հրամաններին ու միջոցառումներին»։ 2-րդ հոդվածով զինվորական հրամանատարությանը թույլատրվում էր «գյուղերի և քաղաքների բնակչությանը տեղափոխել այլ վայրեր և նրանց բնակեցնել, անհատապես կամ հավաքականորեն, ռազմական պահանջներին համապատասխան»։
Օրենքը ուժի մեջ էր մտնում հրապարակման պահից, կիրառումը դրվում էր ոազմական նախարար Էնվերի վրա։ Թեպետ օրենքն ընդունվել էր մայիսի 14-ին, բայց դեռևս 1915 թ. ապրիլին երիտթուրքական Հատուկ կազմակերպության նախագահ Բեհաեդդին Շաքիրը զինվորականներից ու տեղական իշխանություններից տեղեկություններ էր պահանջում հայ բնակչության տեղահանման ու ոչնչացման ընթացքի մասին։ 1915 թ. հունիսին թուրքական բանակի հրամանատարությունը տեղական իշխանություններին հատկապես նախազգուշացրել է, որ նրանք պատասխանատվություն են կրում օրենքի գործադրման համար, եթե մուսուլմանները համարձակվեն իրենց տներում ապաստան տալ հայերին, «ապա նրանք պետք է կախաղան հանվեն իրենց տների առջև, իսկ տները՝ հրդեհվեն»։ Հրամանատարությունը տեղական իշխանություններից պահանջում էր ջերմեռանդություն հանդես բերել, որպեսզի «ոչ մի հայ զերծ չմնա արտաքսումից»։ Ամենայն խստությամբ նախազգուշացվում էր, որ այն մուսուլմանները, ովքեր կփորձեն պաշտպանել հայերին, «եթե զինծառայող են, կզրկվեն զինվորական կոչումից և անհապաղ կկանգնեն դատարանի առջև, իսկ եթե նրանք քաղաքացիական ծառայողներ են, ապա անհապաղ կազատվեն ծառայությունից և կկանգնեն զինվորական դատարանի առջև»։ 
Այդ օրենքի համաձայն՝ Արևմտյան Հայաստանի, Կիլիկիայի և Թուրքիայի այլ հայաբնակ վայրերի հարյուր հազարավոր հայեր տեղահանվեցին դեպի երկրի խորքերը, Միջագետքի անապատները։ Հայերի տեղահանությունը իրականում նրանց բնաջնջումը եղավ, տեղահանված բնակչության միայն չնչին մասը հասավ տեղ և տեղաբաշխվեց համակենտրոնացման ճամբարներում, որտեղ նույնպես ենթարկվեց կանոնավոր ոչնչացման, մատնվեց սովի և համաճարակների։


== Գրականություն ==
Liba rid ian G„ The Ideabgy of the Young Turk Movement. In։ A Crime of Silence. The Armenian Genocide, Cambr.Mass., 1985, p. 37-52.
Ամպամածություն

Ամպամածություն, ամպերի կուտակում երկնակամարում, ավելի նեղ իմաստով՝ երկնակամարը ամպերով ծածկված լինելու աստիճանը, որը որոշվում է աչքաչափով՝ 10 բալային սանդղակով։ 0 բալը համապատասխանում է պարզ երկնակամարին, իսկ 10 բալը՝ լրիվ ամպամած երկնակամարին։ Տարբերում են ներքին ամպամածության (երկնակամարի ծածկվածության աստիճանը ներքին հարկի ամպերով) և ընդհանուր ամպամածություն (անկախ նրանց հարկերի բարձրությունից)։


== Ամպամածության եղանակը և կլիման ==
Ամպամածության տվյալ վայրի եղանակը և կլիման բնորոշող ամենակարևոր գործոններից է։ Ամպամածությունը զգալիորեն թուլացնում է Երկրի մակերևույթից տեղի ունեցող ճառագայթարձակումը և նվազեցնում ձմեռային ու գիշերային ջերմաստիճանների անկման ինտենսիվությունը։ Ամռանը և ցերեկը, ընդհակառակը, թուլացնում է Երկրի մակերևույթի անմիջական տաքացումը և հետևապես խանգարում օդի ջերմաստիճանի զգալի բարձրացմանը։ Ամպամածությունը ունի իր ցայտուն արտահայտված օրական և տարեկան ընթացքը, որը Հայաստանի լեռնային ռելիեֆի պայմաններում աչքի է ընկնում մեծ բազմազանությամբ։ Հայաստանում առավոտյան ժամերին մեծ մասամբ նկատվում է պարզ եղանակ, իսկ կեսօրից հետո ամպամածությունը հասնում է իր առավելագույնին։ Ամպամածությունն ավելի հաճախ լինում է ձմռանը, քան ամռանը։
Աստերոիդների ցանկ (107101-107200)

Աստերոիդների ցանկ (107001-107100)  • Աստերոիդների ցանկ  • Աստերոիդների ցանկ (107201-107300)
 Աստերոիդների ցանկ (107001-107100)  • Աստերոիդների ցանկ  • Աստերոիդների ցանկ (107201-107300)
Պիվդեննե

Անվան այլ կիրառումների համար տե՛ս՝ ԼենինսկոեՊիվդեննե (ուկրաիներեն՝ Південне), քաղաքատիպ ավան Ուկրաինայի Դոնեցկի մարզի Տորեցկի քաղաքային խորհուրդում։
2012 թվականի տվյալներով Պիվդեննեում բնակվում էր 1 612 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոռելյացիա (կենսաբանություն)

Անվան այլ կիրառումների համար տե՛ս՝ Կոռելյացիա (այլ կիրառումներ)Կոռելյացիա, կենսաբանության մեջ, օրգանիզմի բջիջների, հյուսվածքների, օրգանների և համակարգերի ֆունկցիայի ու կառուցվածքի փոխադարձ կախվածություն, որն արտահայտվում է զարգացման և կենսագործունեության պրոցեսում։ «Կոռելացիա» հասկացությունը տվել է Ժորժ Կյուվիեն, որը Էվոլյուցիոն ուսմունքը չընդունելով, կոռելացիային վերագրել է անփոփոխ (ստատիկ) բնույթ։ Էվոլյուցիոն տեսանկյունով կոռելացիան ստացավ դինամիկական, պատմական բնույթ և օրգանիզմի առանձին մասերի փոխադարձ կախումը դիտվեց որպես անհատական և պատմական զարգացման արդյունք։ 
Էվոլյուցիոն տեսակետից կոռելացիայի հիմնախնդիրները մշակել և հետագայում ավելի խոր իմաստ են տվել Սևերցովը և Շմալհաուզենը։ Տարբերում են գենմային, մորֆոգենետիկական և ֆիլոգենետիկական կոռելացիաներ։
Landstar System

«Landstar System», բեռնափոխադրումների ամերիկյան ընկերություն։
Լոգիստիկ ծառայությունների շղթան մեծապես կենտրոնացված է ԱՄՆ միջնահանգային բեռնափոխադրումների մեջ։ Առավել փոքր ծավալի բեռնափոխադրումներ են կատարվում նաև դեպի Կանադա, Մեքսիկա և այլ երկրներ։
Հիմնադրվել է 1968 թվականին, ԱՄՆ Ֆլորիդա նահանգի Ջեքսոնվիլ քաղաքում։
Ունի շուրջ 10 000 վարորդներ (Business Capacity Owner, BCO), ովքեր ինքնուրույն են ընտրում սեփական բեռները (ի տարբերություն ավանդական դիսպետչերական ընկերությունների)
։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Արգամաչ-Պալնա

Արգամաչ-Պալնա (ռուս.՝ Аргамач-Пальна), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 152 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օզերկի (այլ կիրառումներ)

Օզերկի, կարող է վերաբերել՝

Օզերկի - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Օզերկի - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Օզերկի - գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Օզերկի - գյուղ Ռուսաստանի Լենինգրադի մարզի Վիբորգսկի շրջանի կազմում։
Օզերկի - գյուղ Ռուսաստանի Լենինգրադի մարզի Վիբորգսկի շրջանի կազմում։
Օզերկի - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Օզերկի - գյուղ Ռուսաստանի Լիպեցկի մարզի Դոլգորուկովսկի շրջանի կազմում։
Օզերկի - գյուղ Ռուսաստանի Լիպեցկի մարզի Լև-Տոլստովսկի շրջանի կազմում։
Օզերկի - գյուղ Ռուսաստանի Լիպեցկի մարզի Ուսմանսկի շրջանի կազմում։
Օզերկի - գյուղ Ռուսաստանի Լիպեցկի մարզի Ստանովլյանսկի շրջանի կազմում։
Օզերկի - գյուղ Ռուսաստանի Լիպեցկի մարզի Ստանովլյանսկի շրջանի կազմում։
Օզերկի - գյուղ Ռուսաստանի Լիպեցկի մարզի Ստանովլյանսկի շրջանի կազմում։
Օզերկի - գյուղ Ռուսաստանի Նովգորոդի մարզի Օկուլովսկի շրջանի կազմում։
Օզերկի - գյուղ Ռուսաստանի Սարատովի մարզի Պետրովսկի շրջանի կազմում։
Օզերկի - գյուղ Ռուսաստանի Տվերի մարզի Զապադնոդվինսկի շրջանի կազմում։
Օզերկի - գյուղ Ուկրաինայի Ղրիմի Ինքնավար Հանրապետության Ջանկոյի շրջանում
Օզերկի - գյուղակ Ռուսաստանի Դաշնության Ռոստովի մարզի Օկտյաբրսկի շրջանում
Օզերկի - գետ Ռուսաստանում, հոսում է Վորոնեժի մարզում: Գետաբերանը տեղակայված է Կուրլակ գետի ձախ ափում
Պլոդոպիտոմնիկ (Ադըղեա)

Պլոդոպիտոմնիկ (ռուս.՝ Плодопитомник), գյուղական ավան Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեմետր (աստված)

Անվան այլ կիրառումների համար տե՛ս՝ Դեմետր (այլ կիրառումներ)Դեմետր, մահացող և հարություն առնող աստվածություն հայկական դիցաբանության մեջ, Գիսանեի եղբայրը։


== Պատմություն ==
Ըստ Զենոբ Գլակի հաղորդած ավանդախառն պատմության, Գիսանեն ու Դեմետրը եղել են հնդկական արքայազններ, որոնք արժանացել են իրենց տիրոջ ցասմանը և փախել Հայաստան։ Այստեղ հայոց Վաղարշակ թագավորը նրանց է նվիրել Տարոն գավառը, որտեղ եղբայրները կառուցել են Վիշապ քաղաքը։ 15 տարի անց Վաղարշակը սպանել է տվել Գիսանեին ու Դեմետրին և իշխանությունը փոխանցել նրանց երեք որդիներին, որոնք իրենց ծնողների պատվին մեհյաններ են կառուցել Քարքե լեռան կատարին։


== Պաշտամունք ==
Զենոբ Գլակի հաղորդմամբ Դեմետրի տաճարը եղել է Կուառս ավանի մոտ, իսկ Գիսանեինը հենց Կուառսում։ Դեմետր աստծո անունով է հավանաբար իր անունը ստացել Արձան քրմապետի որդի Դեմետրը։ Կործանելով տաճարները Գրիգոր Լուսավորիչը վանք է կառուցել Դեմետրի տաճարի տեղում և վանահայր նշանակել Զենոբ Գլակին, որի անունով էլ վանքը կոչվել է Գլակավանք։


== Արտաքին տեսքը ==
Դեմետրն ունեցել է մուգ գույնի մաշկ, և իր արտաքինով նման է եղել հնդիկի։ Հավանաբար, իր եղբայր Գիսանեի նման, նա էլ է ունեցել երկար մազեր։


== Արտաքին հղումներ ==
Դեմետր
Լյոս

Լյոս (գերմ.` Löß կամ Löss - ոչ կարծր, փխրուն), ոչ շերտավոր, միատարր կրաքարային նստվածքային ապար։ Գույնը՝ բաց դեղին։ Գերակշռում են 0,01-0,05 միլիմետր չափի մասնիկները։ 0,005 միլիմետրից մեծ կավի մասնիկները կազմում են 5-30%, ծակոտկենությունը՝ 40-55%։ Լյուսն ունի նուրբ փոսիկներ (մակրոծակոտիներ), որոնք բուսական մնացորդների հետքեր են։ Ըստ կազմության` սովորաբար դասվում է ավազակավերի, երբեմն կավավազների շարքը։ Խոշոր մասնիկները ներկայացված են գլխավորապես քվարցով կամ դաշտային սպաթով, սակավ՝ փայլարներով, եղջերախափով և այլն, իսկ մանր մասնիկները` կավային զանազան միներալներով (հիդրոփայլար, կաոլին, մոնտմորիլլոնիտ)։ Լյոսի առաջացումը կապում էին երկրաբանական տարբեր պրոցեսների (ցամաքում՝ քամու, անձրևային և ձնհալքի ջրերի գործունեության, հողմահարման, տիեզերական փոշու նստեցման, իսկ լճերում և ծովերում՝ նստվածքագոյացման) և ապարագոյացման փուլերի հետ։ 1877 թվականին գերմանացի գիտնական Ֆ. Ռիխտհոֆենն ապացուցել է չինական լյոսերի սուբարեալ (ցամաքում՝ ջրի սահմանափակ դերի պայմաններում) ծագումը։ Հանրաճանաչ են լյոսերի առաջացման էոլային (Վ. Օբրուչև), հողային (լյոս Բերգ) և այլ տեսություններ։ Ն. Կրիգերը լյոսի առաջացման գլխավոր գործոններ է համարում փոշու էոլային ներբերումը, դելյուվիալ լիթոգենեզը, հողմահարման և հողառաջացման սինգենետիկ պրոցեսները՝ չոր տափաստանային կլիմայի պայմաններում։ Լյոսը սևահողերի և մոխրագույն հողերի մայր ապարն է։ Օգտագործվում է աղյուսի և ցեմենտի պատրաստման համար։ Լյոսերը տարածված են Եվրոպայում, Ասիայում, Հյուսիսային և Հարավային Ամերիկայում, գլխավորապես բարեխառն գոտու տափաստանային և կիսաանապատային շրջաններում։ Լյոսը տեղադրվում է մի քանի մետրից մինչև 50-100 մետր հաստությամբ ծածկոցի ձևով՝ ջրբաժանների, լանջերի և հովիտների հին դարավանդների վրա։
Քրիս Ջերիքո

Քրիստոֆեր Քիթ Իրվին (անգլ.՝ Christopher Keith Irvine, նոյեմբերի 9, 1970(1970-11-09), Մանհասսեթ, Նասաու շրջան, Նյու Յորք, ԱՄՆ), առավել հայտնի Քրիս Ջերիքո ռինգային և բեմական անվամբ, կանադացի պրոֆեսիոնալ ըմբշամարտիկ (ռեստլեր), երաժիշտ, դերասան, գրող, ռադիոհաղորդավար և գործարար։ Առավելապես հայտնի է «WWE» ընկերությունում հանդես գալու տարիներից։ Հանդիսանում է նաև «Fozzy» կոչվող մեթալ ռոք խմբի գլխավոր վոկալիստը։ Հանդես է եկել նաև «WCW», «ECW» և այլ պրոմոշեններում։
«WWF/E», «WCW» և «ECW» կազմակերպություններում ելույթներ ունենալու տարիներին ընդհանուր առմամբ նվաճել է 31 չեմպիոնական տիտղոս, որոնցից 6-ը՝ ծանրքաշային։ Եղել է պրոֆեսիոնալ ըմբշամարտի պատմության առաջին անվիճարկելի WWF չեմպիոնը՝ 2001 թվականին միավորելով WWE և WCW վարկածներով աշխարհի ծանրքաշային տիտղոսները։
1999 թվականին հիմնադրել է «Fozzy» ռոք խումբը։ Մասնակցել է «Երբ պարում են աստղերը» (անգլ.՝ Dancing with the Stars) պարային հեռուստաշոուին։
Ջերիքոյի հայրը նախկին հոկեյիստ Թեդ Իրվինն է, ով ժամանակին հանդես է եկել Հոկեյի ազգային լիգայի (NHL) «Բոստոն Բրուինս», «Նյու Յորք Ռենջերս», «Լոս Անջելես Քինգս» և «Սենթ Լուիս Բլյուզ» ակումբներում։


== Արտաքին հղումներ ==
Պաշտոնական կայք(անգլ.)
«Talk is Jericho» ռադիոշոուի էջը podcastone.com կայքում(անգլ.)
«Ֆոզզի» խմբի պաշտոնական կայք(անգլ.)
Էջը WWE.com կայքում(անգլ.)
Սանտա Կատերինա Ալբանեզե

Սանտա Կատերինա Ալբանեզե (իտալերեն՝ Santa Caterina Albanese), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1156 մարդ, բնակչության խտությունը կազմում է 68 մարդ/կմ²։ Զբաղեցնում է 17 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ 0984։


== Ծանոթագրություններ ==
Ռազմաարդյունաբերական համալիր

Ռազմարդյունաբերական համալիր (ՌԱՀ), ռազմարդյունաբերական կոմպլեքս (անգլ.՝ Military-industrial complex, ռուս.՝ Вое́нно-промы́шленный ко́мплекс, ВПК), ռազմական արտադրանք թողարկող մոնոպոլիաների, զինված ուժերի ներկայացուցիչների, պետական-վարչական ապարատի մի մասի, մտավորականության, արհմիութենական ղեկավարների, ինֆորմացիայի բնագավառի աշխատողների՝ իմպերիալիզմին ծառայող վերնախավի յուրատեսակ դաշինք է կապիտալիստական երկրներում։
Հանդես է գալիս հօգուտ սպառազինությունների մրցավազքի ուժեղացման, ագրեսիվ արտաքին քաղաքականության, պատերազմների ու ռազմական պրովոկացիաների նախապատրաստման ու անցկացման, ընդդեմ լարվածության թուլացման ու սոցիալական տարբեր կարգ ունեցող պետությունների խաղաղ գոյակցության։
Ռազմարդյունաբերական կոմպլեքսի միջուկը զենք արտադրող հզոր մոնոպոլիաներն են, որոնք արտադրանք են մատակարարում ոչ միայն իրենց երկրների զինված ուժերին, այլև օտարերկրյա պետություններին։ «Ռազմարդյունաբերական կոմպլեքս» տերմինը առաջինը շրջանառության մեջ է դրել ԱՄՆ-ի 34-րդ նախագահ Դուայթ Էյզենհաուերը, 1961 թվականին։ Ռազմարդյունաբերական կոմպլեքսի առաջացումը կապված է կապիտալիստական մոնոպոլիաների ու բուրժուական պետության՝ դեռևս Վ․ Ի․ Լենինի մատնանշած սերտաճման պրոցեսի, պետմոնոպոլիստական կապիտալիզմի, զարգացման, սպառազինությունների մրցավազքի ուժեղացման, միլիտարիզմի աճի հետ։ Սկզբնավորվել է տակավին առաջին և երկրորդ համաշխարհային պատերազմների ժամանակ, արագ վերելք ապրել իմպերիալիզմի զարգացման արդի փուլում։
Ռազմարդյունաբերական կոմպլեքսի երևան գալը արտացոլում է կապիտալիզմի ընդհանուր ճգնաժամի խորացումը, միլիտարիզմի հարաճուն դերը բուրժուական հասարակության տնտեսական, քաղաքական և գաղափարական կյանքում։ Ռազմարդյունաբերական կոմպլեքսը իր առավել զարգացումն է ապրել ԱՄՆ-ում, որտեղ ռազմական, շրջանների ննրկայացուցիչները կարևոր դիրք են գրավում պետական ապարատում և կոնգրեսում։ Այսպես, ետպատերազմյան հանրապետական կառավարական ապարատում քաղաքացիական պաշտոններ են զբաղեցրել ավելի քան 200 գեներալ ու ծովակալ, 1300 գնդապետ, 6000-ից ավելի այլ սպաներ։ Ռազմամոնոպոլիստական մագնատները ճնշում են գործադրում օրենսդիր ու գործադիր մարմինների վրա, նրանց պարտադրում ռազմական, ծախսերը խթանող, իմպերիալիստական ռազմական, խմբավորումներն ամրապնդող որոշումներ։
Կապիտալիստական աշխարհի աշխատավորները, կոմունիստական կուսակցությունների ղեկավարությամբ վճռականպայքար են մղում ռազմարդյունաբերական կոմպլեքսի, էկետրոմոնոպոլիստական կապիտալիզմի ամբողջ սիստեմի դեմ։ ժողովուրդների արմատական շահերը պահանջում են ուժեղացնել պայքարը միլիտարիզմի բոլոր դրսևորումների, հատկապես ԱՄՆ-ի և մյուս իմպերիալիստական պետությունների ռազմաարդյունաբերական կոմպլեքսի դեմ («Международное Совещание коммунистических и рабочих партий․ Документы и материалы, Москва, 5—17 июня, 1969»,М․, 1969, с․ 318)։ Ռազմարդյունաբերական կոմպլեքսի դեմ պայքարը արդի դեմոկրատական և հակաիմպերիալիստական, հակապատերազմական շարժման առաջատար ուղղություններից Է։
Բաբառու

Բաբառու, Բաբա ռուդ, Բաբառի, հայաբնակ գյուղ Իրանում, Բարանդուզ գավառում, Բաբառուդ գետի ափին։ Ունի եկեղեցի (Սբ․ Աստվածածին) և վարժարան։ Բնակիչները զբաղվում են երկրագործությամբ և անասնապահությամբ։


== Ծանոթագրություններ ==
Սուրբ Նիկողայոսի վանք (գյուղ)

Սուրբ Նիկողայոսի վանք, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայաստանի ռեգբիի ազգային հավաքական

Հայաստանի ռեգբիի ազգային հավաքականը վերջերս է սկսել հանդես գալ Եվրոպական Ազգերի Գավաթի խաղերին։ Թիմը անսպասելի ուժեղ է, քանի որ այնտեղ ընդգրկված են բազում ֆրանսահայ (ինչպես նաև այլ երկրների) ռեգբիստներ։ Ստեղծվել է բավականին փորձառու ռեգբիստների և մարզիչների խումբ։ Հավաքականը անպարտելի էր ստեղծման օրվանից (2004) մինչ 2006 թվականի հոկտեմբերի 1-ը, երբ առաջին անգամ Վիեննայում Շվեյցարիան հաղթեց 16-29 հաշվով։ Հավաքականի գլխավոր մարզիչն է Մարկ Աբանոզյանը։
Մինչ առաջին պարտությունը, հավաքականը հաղթանակներ է տարել 10 տեստային խաղերում և ի վերջո տեղ է գտել FIRA-AER Եվրոպական Ազգերի Գավաթի 3Ա դիվիզիոնում։


== Հավաքականի կազմը ==


== Հաղթական խաղաշարք (2004-2006) ==
Հունիս 2, 2004 ։ Հայաստան 36 - 6 Նորվեգիա (Div. 3C)
Հունիս 5, 2004 ։ Հայաստան 48 - 0 Իսրայել (Div. 3C)
Հոկտեմբեր 20, 2004 ։ Հայաստան 24 - 11 Բելգիա (ընկերական հանդիպում)
Ապրիլ 7, 2005 ։ Հայաստան 47 - 15 Իսրայել (Div. 3)
Հունիս 11, 2005 ։ Հայաստան 31 - 12 Իսրայել (Div. 3)
Հոկտեմբեր 1, 2005 ։ Հայաստան 39 - 12 Լյուկսեմբուրգ (Div. 3B/C Playoff)
Նոյեմբեր 12, 2005 ։ Հայաստան 57 - 17 Բուլղարիա (Div. 3B)
Ապրիլ 29, 2006 ։ Հայաստան 24 - 13 Հունգարիա (Div. 3B)
Մայիս 13, 2006 ։ Հայաստան 42 - 6 Սլովենիա (Div. 3B)
Հունիս 4, 2006 ։ Հայաստան 18 - 3 Լիտվա (Div. 3B)


== 2006-2008 Եվրոպական Ազգերի Գավաթ ==
Տրեգուբովո (գյուղ, Չուդովսկի շրջան)

Անվան այլ կիրառումների համար տե՛ս՝ ՏրեգուբովոՏրեգուբովո (ռուս.՝ Трегубово), գյուղ Ռուսաստանի Նովգորոդի մարզի Չուդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերգյո Լովրենչիչ

Գերգյո Լովրենչիչ (հունգ.՝ Lovrencsics Gergő, սեպտեմբերի 1, 1988(1988-09-01), Սոլնոկ, Հունգարիա), հունգարացի ֆուտբոլիստ, հունգարական «Ֆերենցվարոշ» ֆուտբոլային ակումբի և Հունգարիայի ազգային հավաքականի կիսապաշտպանն է։


== Ակումբային կարիերա ==

Լովրենչիչը կարիերան սկսել է հունգարական «Բուդաֆոկի» ակումբի կազմում։ Մրցաշրջանի ավարտից հետո տեղափոխվել է հունգարական «Պեչ», որի կազմում անցկացնելով 3 մրցաշրջան, տեղափոխվել է «Լոմբարդ»։ Նոր ակումբի կազմում իր առաջին խաղն անցկացրել է 2011 թ․ հուլիսի 16-ին, երբ թիմը մրցում էր «Ույպեշտ» ակումբի հետ։ Լոմբարդի կազմում իր առաջին գոլը խփել է օգոստոսի 6-ին, երբ թիմը մրցում էր «Կապոշվար Ռակոցի» ակումբի հետ։ 2012 թ․ մայիսի 5-ին Ֆերենցվարոշի դեմ անցկացված խաղում Լովրենչիչը դուբլի հեղինակ է դառնում։
2012 թ․ ամռանը ֆուտբոլիստը վարձավճարով տեղափոխվում է լեհական «Լեխ»։ Իր առաջին խաղը Լեհաստանի առաջնությունում անցկացրել է օգոստոսի 18-ին, երբ թիմը մրցում էր «Ռուխ» ակումբի հետ։ Հենց այդ խաղում Լովրենչիչը խփում է իր առաջին գոլը նոր ակումբի կազմում։ Ֆուտբոլիստի համար մեկնարկային մրցաշրջանում Լեխը գրավում է երկրորդ հորիզոնականը։ 2015 թ․ Լեխը կարողանում է հաղթել Լեհաստանի առաջնությունում և նվաճել Սուպերգավաթը։
2016 թ․ ամռանը ֆուտբոլիստը վերադառնում է հայրենիք և պայմանագիր կնքում «Ֆերենցվարոշ» ակումբի հետ։ Նոր ակումբի կազմում իր առաջին խաղն անցկացրել է հուլիսի 16-ին, երբ թիմը մրցում էր «Հալադաշ» ակումբի հետ։ Ֆերենցվարոշի կազմում իր առաջին գոլը խփել է 2017 թ․ մայիսի 6-ին, երբ թիմը մրցում էր «ՄՏԿ» ակումբի հետ։


== Ազգային հավաքականի կազմում ==
Հունգարիայի ազգային հավաքականում իր առաջին խաղն անցկացրել է 2013 թ․ հունիսի 6-ին, երբ թիմն ընկերական խաղ էր անցկացնում Քուվեյթի ազգային հավաքականի հետ։ Առաջին գոլը հավաքականի կազմում խփել է 2015 թ․ հոկտեմբերի 11֊ին, երբ թիմը 2016 թ․ Եվրոպայի ընտրական առաջնությունում մրցում էր Հունաստանի հավաքականի հետ։
2016 թ․ Լովրենչիչը հավաքականի կազմում մասնակցում է Ֆրանսիայում անցկացված Եվրոպայի առաջնությանը։ Մրցաշարում ֆուտբոլիստը մասնակցել է Պորտուգալիայի և Բելգիայի ազգային հավաքականների դեմ անցկացված խաղերին։


=== Գոլերը ազգային հավաքականի կազմում ===


== Նվաճումներ ==
 Լեխ

Լեհաստանի առաջնության հաղթող — 2014/2015
Լեհաստանի սուպերգավաթակիր — 2015


== Ծանոթագրություններ ==


== Հղումներ ==
Լովրենչիչը soccerway.com կայքում
Gergő Lovrencsics Լովրենչիչը magyarfutball.hu կայքում
Լովրենչիչը HLSZ.hu կայքում
Ալանքպար

Ալլանկպար, լեռ Թուրքիայում, Օլթիի քաղաքից հյուսիս-արևելք։


== Ծանոթագրություններ ==
Ռեդ Բաթոնս

Ռեդ Բաթոնս (անգլ.՝ Red Buttons, փետրվարի 5, 1919(1919-02-05)[…], Նյու Յորք շրջան, Նյու Յորք - հուլիսի 13, 2006(2006-07-13)[…], Century City, Լոս Անջելես, Կալիֆոռնիա, ԱՄՆ), ամերիկացի դերասան և կատակերգակ, 1958 թվականի «Օսկար» մրցանակի դափնեկիր։


== Կենսագրություն ==
Ռեդ Բաթոնսը (ի ծնե Աարոն Հվատ, (անգլ.՝ Aaron Chwatt), ծնվել է Նյու Յորքում հրեա էմիգրանտների ընտանիքում։ 16 տարեկանից աշխատել է Բրոնքսի պանդոկներից մեկում որպես դռնապան, որտեղ խիստ կոստյումով կարմրահեր պատանու կերպարի պատճառով ստացել է «Կարմիր կոճակներ» (անգլ.՝ «Red buttons») մականունը, որը նա հետագայում օգտագործել է որպես իր կեղծանուն։
1939 թվականից Բաթոնսը հանդես է եկել վոդեվիլներում, իսկ 1941 թվականին նշանակվել է նրա նորամուտը Բրոդվեյում, որտեղ մասնակցել է Պերլ Հարբորի մասին պատմող կատակերգական բեմադրությամնը, սակայն ճապոնացիների կողմից այդ բազայի վրա կատարված հարձակումից հետո այդ շոուն Բրոդվեյում այդպես էլ չի բեմադրվել։ Մեկ տարի անց նա այնուամենայնիվ հայտնվել է Բրոդվեյի բեմում «Վիկի» բեմադրությունում, որի գլխավոր դերը կատարել է Ուտա Հագենը։ 1943 թվականին Ռեդ Բաթոնսը հայտնվել է Բրոդվեյի «Հաղթանակի թևեր» հաջողություն ունեցած շոուում, այնպիսի սկսնակ աստղերի հետ, ինչպիսիք են Մարիո Լանցան, Կառլ Մոլդենը և Ջոն Ֆորսայթը։ Մեկ տարի անց նա նաև իր դերը կատարել է այդ շոուի էկրանավորման մեջ, որի ռեժիսորը եղել է Ջորջ Կյուկորը։
Երկրորդ համաշխարհային պատերազմի տարիներին դերասանը մասնակցել է տարբեր ժամանցային ծրագրերի Եվրոպայում գտնվող ամերիկյան զորքերի համար։
1950-ական թվականների սկզբին նա եղել է իր հեռուստատեսային շոուի հաղորդավար, որը հաջողությամբ հեռարձակվել է երեք տարիների ընթացքում։ Շուուից նրա հայտնի արտահայտությունը՝ «տարօրինակ երևույթներ են կատարվում», մեծ տարածում է ունեցել ժողովրդական բառապաշարում 1950-ական թվականների կեսերին։
Նրա նախորդ աշխատանքներին կտրուկ հակադրվել է նրա դերը «Սայոնարա» ռազմական դրամայում (1957)։ Բաթոնսը այնտեղ խաղացել է ամերիկացի օդաչուի դերը, որը տեղաբաշխվել է ճապոնական Կոբե քաղաքում՝ Կորեական պատերազմի տարիներին, որը սիրահարվում է տեղացի աղջկա (Միյոսի Ումեկի), սակայն ռազմական ժամանակների կանորնների պատճառով նրանք չեն կարող միասին լինել։ Երկու դերասաններն էլ իրենց դերերի համար արժանացել են «Օսկար» մրցանակի որպես երկրորդ պլանի լավագույն դերակատարներ։ Այդ հաջողությանը հետևել են նոր դերեր այնպիսի ֆիլմերում, ինչպիսիք են՝ «Ամենաերկար օրը» (1962), «Ուժասպառ ձիերին գնդակահարում են, ճիշտ չէ՞» (1969), «Պոսեյդոնի արկածները» (1972) և «Փիթի վիշապը» (1977)։ Ռեդ Բաթոնսը շարունակել է հաջողությամբ հանդես գալ նաև հեռուստատեսությունում, որտեղ իր ակտիվ աշխատանքի համար արդյունքում արժանացել է աստղի Հոլիվուդյան Փառքի ծառուղում։
Ռեդ Բաթոնսը երեք անգամ ամուսնացած է եղել և ունեցել է երկու երեխա երրորդ ամուսնությունից։ Դերասանը մահացել է 2006 թվականի հուլիսին սրտանոթային հիվանդությունից, Լոս Անջելեսի արվարձանում գտնվող իր տանը, 87 տարեկան հասակում։


== Մրցանակներ ==
Օսկար 1958 – «Երկրորդ պլանի լավագույն դերասան» («Սայոնարա»)
Ոսկե գլոբուս 1958 – «Երկրորդ պլանի լավագույն դերասան» («Սայանորա»)


== Ծանոթագրություններ ==


== Արտաքին հղումներ ==
Ռեդ Բաթոնս (անգլ.) Internet Movie Database կայքում
Ավետիս Խորասանճյան

Ավետիս Խորասանճյան (1842, Ստամբուլ, Օսմանյան կայսրություն - 1918), հայ երաժշտագետ։
Ծնվել է Կ. Պոլսում։ Մասնագիտական կրթությունն ստացել է Փարիզի կոնսերվատորիայում, եղել նրա առաջին հայ շրջանավարտը։ Վերադառնալով ծննդավայր՝ որպես երաժշտության ուսուցիչ աշխատել է հայկական դպրոցներում։ Գրել կամ մշակել է դպրոցական և այլ բնույթի երգեր, ինչպես՝ «Գութանի երգը», «Ծափծափ», «Ճարտար տղան», «Սայլվորը», «Կալը», «Գառնուկը» և այլն։


== Աղբյուրներ ==
Լա Սեյբա

Լա Սեյբա  (իսպ.՝ La Ceiba)՝ նավահանգիստ Հոնդուրասի հյուսիսում, Ատլանդիտա վարչության մեջ։


== Աշխարհագրական դիրք ==
Քաղաքը գտնվում է Կարիբյան ծովի ափին, Հոնդուրասի ծոցի արևելյան սահմանին, Կանգրեհալ գետի գետաբերանի շուրջ։


== Պատմություն ==
Պաշտոնապես հիմնադրվել է 1877 թվականի  օգոստոսի 23-ին։ Անվանվել է սեյբայի հսկայական ծառերի պատվին, որոնք աճում էին հին նավահանգիստների կողքին և 2007 թվականի վերջին ծովն էին նետվել։


== Տնտեսություն ==
Քաղաքի էկոնոմիկան հիմնված է բանանի և անտառային արդյունաբերության, ինչպես նաև սննդի և կաշվե արդյունաբերության վրա։ Լա Սեյբուն հաճախ անվանումեն Հոնդուրասի բնապահպանական զբոսաշրջության մայրաքաղաք։ Ամեն տարի քաղաքում անցկացվում է Իսիդոր ֆերմերի պատվին փառատոն, որի ժամանակ հավաքում է ավելի քան կես միլիոն զբոսաշրջիկ։


== Բնակչություն ==
2013 թվականի մարդահամարի տվյալներով՝ բնակչության թիվը կազմում է 196 892 հազար մարդ։ По данным на 2013 год численность населения составляет 196 892 человека.
Քաղաքի բնակչության թվաքանակի դինամիկան ըստ տարիների.


== Քույր քաղաքներ ==
Սանտա Անա, Սալվադոր
 Ակապուլկո, Մեքսիկա
 Օկլահոմա, ԱՄՆ
 Կալի, Կոլումբիա
 Բուրգաս, Բուլղարիա
 Սան Քրիստոբալ, Վենեսուելա


== Պատկերասրահ ==

		


== Ծանոթագրություններ ==
Աղվե

Աղվե, գրաբար՝ Աղուէ, գավառ Մեծ Հայքի Ուտիք նահանգի կազմում Մեծ Հայքի վարչական բաժանումը։


== Տես նաև ==
Ուտիք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը
902

902 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 902 թվականն է, 
X դարի 2-րդ տարին։


== Դեպքեր ==


== Ծնունդներ ==


== Մահեր ==
Սուրբ Բեթղեհեմ եկեղեցի

Սուրբ Բեթղեհեմ, հայ առաքելական եկեղեցի Իրանի Սպահանի նահանգում՝ Նոր Ջուղա քաղաքում։ Պատկանում է Մեծի Տանն Կիլիկիո կաթողիկոսության Սպահանի թեմին։ Գտնվում է Նոր Ջուղայի Մեծ Մեյդան թաղամասում, սուրբ Մարիամ եկեղեցու հյուսիսային կողմում, որոնք միմյանցից բաժանվում են փոքր փողոցով։ Եկեղեցու հյուսիսային կողմից է անցնում ջուղայեցի Խոջա Նազարի անունը կրող պողոտան, իսկ արևմտյան կողմում գտնվում է Ջուղայի Մեծ Հրապարակը, որտեղ կիրակի օրերը լինում էր տոնավաճառ։ 2002 թվականի մարտի 8-ին, 7643  համարով ընդգրկվել է համաշխարհային ժառանգության ցուցակում։


== Պատմություն ==
Սուրբ Բեթղեհեմ եկեղեցին կառուցվել է հայ վաճառական խոջա Պետրոս Վելիջանյանը 1627 թվականին։ Հարավային պատին գրված է. «Յիշեցէք ի Քրիստոս զԽաւջա Պետրոսն, որ շինեցաւ ձեռամբ մեծին Խաւջա Պետրոս այր ցանկալին, հօրն իւրոյ Վէլէջանին եւ մօրն Շուշանին, Տէր Աստուած ողորմեսցի սոցին, թիւն ՌՀԷ (1077 թվականին ըստ արևային օրացույցի, որը 1627 թվականին, Գրիգորյան օրացույց)»։ Ըստ ավանդության, մի հայ վարպետ կառուցել էր Շահի Մզկիթի գմբեթը, և որպեսզի այլևս դրա նման մեծ գմբեթ չկառուցի, կտրում են նրա ձեռքը։ Բայց նա մեկ ձեռքով կառուցում է Բեթղեհեմի եկեղեցին։
Եկեղեցին վերանորոգվել է 1870-ական թվականներին։ Շինությունն ունի զանգակատուն, որը կառուցվել է 1897 թվականին, արևմտյան մուտքի վերևում, որի արևմտյան կամարի վերևում գրված է «Կառուցաւ 1897»։ Վերջին անգամ վերանորոգվել է 1970, 1984 թվականներին։


== Ճարտարապետություն ==
Սուրբ Բեթղեհեմ եկեղեցին կառուցված է քառակուսի կենտրոնագմբեթ ոճով, որը երկհարկանի է և ունի ութ պատուհան։ Պատերը զարդարված են որմնանկարներով, որոնք պատկերում են Հիսուս Քրիստոսի կյանքը։ Դրանց քանակը հասնում է 72-ի, որոնք ներկայացված են երկու շարքով։ Ներքևի տողում նկարները հաջորդական են, իսկ վերին շարքում յուրաքանչյուր նկարը առանձին շրջանակում է։ Կառույցի ներսում հայատառ արձանագրություններ կան, որոնք վերագրվում են 1627 և 1711 թվականիններին։ Դրանք տեղադրվում են հիշատակում եկեղեցու համար բարեգործական աշխատանք կատարողների հիշատակումով։
Եկեղեցին եռամաս է, ունի պատշգամբ, կամարներ և զանգակատուն։ Հորինվածքն ուղղանկյունանիստ է։ Դռները 31 մ երկարություն եւ 14 մ բարձրություն ունեն։ Գմբեթը գտնվում է 26 մետր բարձրության վրա, ունի 11 մետր տրամագիծ։ Ընդհանուր բարձրությունը կամարների վրայից 12.5 մետր է, իսկ երկրորդ հարկի բարձրությունը 5.7 մետր, գմբեթի ընդհանուր բարձրությունը հասնում է 25 մետրի։ Եկեղեցու ետևում կա երկու մուտք ունեցող բակ։


== Տես նաև ==
Բեթղեհեմի Սուրբ Աստվածածին եկեղեցի (Թբիլիսի)
Սուրբ Ծննդյան տաճար (Բեթղեհեմ)


== Ծանոթագրություններ ==


== Արտաքին հղումներ ==
Նամակներ Նոր Ջուղայից-5
Հայ-Իրանական ճարտարապետական զուգահեռներ(չաշխատող հղում)
Ս. ԲԵԹՂԵՀԷՄ ԵԿԵՂԵՑԻ
Articles EmailPrint Isfahan Churches
موزه مردم شناسی ارامنه جلفای نو یکساله شد
Bedkhem Church
Isfahan Churches
Չեռնեշչինսկի գյուղական խորհուրդ (այլ կիրառումներ)

Չեռնեշչինսկի գյուղական խորհուրդ, կարող է վերաբերել՝

Չեռնեշչինսկի գյուղական խորհուրդ - Ուկրաինայի Խարկովի մարզի Զաչեպիլովսկի շրջանում
Չեռնեշչինսկի գյուղական խորհուրդ - Ուկրաինայի Խարկովի մարզի Բորովսկի շրջանում
Արա Երեցյան

Արա Երեցյան (փետրվարի 23, 1918(1918-02-23), Կոստանդնուպոլիս, Օսմանյան կայսրություն - դեկտեմբերի 27, 2009(2009-12-27), Վիեննա, Ավստրիա), հայ բժիշկ, մարդասեր։ 1981 թվականին դարձել է առաջինն այն 20 հայերից, որոնց անուններն ընդգրկված են «Աշխարհի արդարակյացների» ցանկում։


== Կենսագրություն ==
Արա Երեցյանը ծնվել է 1918 թվականին Կոստանդնուպոլսում, հայկական ընտանիքում։ Այնուհետև ընտանիքի հետ գաղթել է Հունգարիա։ Տանը նրան կոչել են Գեորգի։ 1930-ականների սկզբին Երեցյանը միացել է «Խաչված նետեր» (Arrow Cross) կուսակցության երիտասարդական շարժմանը, սակայն դուրս է եկել կուսակցության շարքերից, քանի որ հավանություն չէր տալիս կուսակցության դաժան քաղաքականությանը ընդդեմ հրեաների։
Սկսել է զբաղվել դերձակությամբ։ 1944 թվականին Երեցյանը նշանակվել է Բուդապեշտի 6-րդ շրջանի քաղաքացիական պաշտպանության հրամանատար։ «Խաչված նետերի» կառավարման ընթացքում նա օգտագործել է իր դիրքը՝ փրկելու շատ հրեաների։ Շվեդիայի դեսպանատան հովհանու ներքո՝ Զիխի Յենո փողոցի թիվ 1 շենքի նկուղային հարկում Ֆերենց Վյոլգյեսիի հետ Երեցյանը հիվանդանոց է բացել, որտեղ վիրավոր քաղաքացիներն ու զինվորները բուժվել են անվճար։ Կլինիկայում աշխատում և իրենց ընտանիքների հետ ապրում էին հրեա բժիշկներ, որոնց Երեցյանը կեղծ արիական փաստաթղթեր էր տրամադրել։ Օգտագործելով իր հին կապերը «Խաչված նետեր» կուսակցությունում՝ նա թույլտվություն և արտոնագիր էր ստանում, ինչպես նաև կեղծ փաստաթղթեր ու կնիքներ՝ «իր» կլինիկայի համար սարքավորումներ և նյութեր պատվիրելու նպատակով։ Նա կարողացել է փրկել 440 հրեայի, այդ թվում՝ 40 բժշկի։
1945 թվականի փետրվարի 13-ին, երբ Բուդապեշտը գրավվեց Խորհրդային բանակի կողմից, սկսեցին ձերբակալել նացիստներին և նրանց համագործակիցներին։ Քաղաքի ազատագրումից հետո Արա Երեցյանը նույնպես ձերբակալվեց և վեց ամիս անցկացրեց խորհրդային հետախուզական ծառայության կալանավայրում։

1960-ականներին Երեցյանը հեռացել է Հունգարիայից և բնակություն հաստատել Վիեննայում։


== Պարգևներ ==
1981 թվականի փետրվարի 26-ին Յադ Վաշեմ թանգարան-ինստիտուտը ճանաչել է Արա Երեցյանին որպես «Աշխարհի արդարակյացներ»։
1982 թվականին Ավստրիայում Իսրայելի դեսպանն ու Հայ եկեղեցու եպիսկոպոսը Վիեննայի հայկական եկեղեցում տեղի ունեցած արարողության ժամանակ Արա Երեցյանին շնորհել են Յադ Վաշեմի հուշամեդալ։


== Մահ ==
Արա Երեցյանը մահացել է 2010 թվականի հունվարի 1-ին՝ 92 տարեկան հասակում։


== Տես նաև ==
Աշխարհի արդարակյացները Հայաստանում


== Ծանոթագրություններ ==
Weekly Shonen Sunday

Weekly Shonen Sunday (ճապ.՝ 週刊少年サンデー Սյու:կան Սյո:նեն Սանդե։), մանգայի ճապոնական շաբաթաթերթ, որը հրատարակվում է Shogakukan հրատարակչության կողմից։ Շաբաթաթերթում մեծ մասամբ տպագրվում է շոնեն մանգա, որը նախատեսված են չափահաս լսարանի համար։
Shonen Sunday շաբաթաթերթի առաջին համարը հրատարակվել է 1957 թվականի մարտի 17-ին, այն նույն օրը, երբ թողարկվեց մրցակից Shonen Magazine ամսագրի առաջին համարը։ Շապիկի վրա տեղադրեցին Սիգեո Նագասիմայի լուսանկարը, որը Yomiuri Giants խմբի հայտնի մասնակիցն էր։ Չնայած այն բանին, որ sunday բառը անգլերենից թարգմանաբար նշանակում է «կիրակի», ամսագիրը հրատարակում է չորեքշաբթի օրերին։ Ամսագրի առաջին խմբագիր Տոյոդա Կիտին ցանկանում էր, որ անվանումը զուգորդվեր հանգստյան օրերի հաճելի ժամանակի հետ։


== Հրատարակված տպաքանակներ ==
160,913 (2004 թ.)
1,068,265 (2005 թ.)
773,062 (2009 թ.)
583,750 (2011 թ.)
428,417 (2014 թ.)
393,417 (2015 թ.)
330,000 (2016 թ.)


== Հեղինակներ և մանգաներ, որոնք տպվում են «Shonen Sunday»-ում ==
Գոսյո Այոամա
Detective Conan
Կադզուրո Նիոուե
Midori Days
Սյուն Մացուենա
Kenichi: The Mightiest Disciple
Րումիկո Տակահասի
InuYasha
Րանմա ½
Urusei Yatsura
Կենձիրո Խատա
Hayate the combat butler
Սինոբու Օտակա
Magi: The Labyrinth of Magic
Հիրոմո Ակավարա
Silver Spoon
Կոտոյամա
Dagashi Kashi
Տամիկի Վակակի
The World God Only Knows


== Տես նաև ==
Shonen Jump
Shonen Magazine


== Ծանոթագրություններ ==


== Արտաքին հղումներ ==
Պաշտոնական կայք (ճապոներեն)
Շամքորի ճակատամարտ (1826)

Անվան այլ կիրառումների համար տե՛ս՝ Շամքորի ճակատամարտ (այլ կիրառումներ)
Շամքորի ճակատամարտ, ռուս-պարսկական պատերազմի (1826-1828) խոշոր ճակատամարտերից։ Տեղի է ունեցել սեպտեմբերի 3-ին, Շամքոր գյուղի մոտ (այժմ՝ քաղաք Շամքոր, Ադրբեջան)՝ Շամքորչայ գետի ափին։ Պարսկական զորքը (40 հազար մարդ), գահաժառանգ Աբբաս Միրզայի հրամանատարությամբ ներխուժելով Ղարաբաղ, մտադիր էր գրավել ռազմաստրատեգիական կարևոր նշանակություն ունեցող Շուշի ամրոցը և ապա շարժվել Թիֆլիս, գրավել այն և վերջ տալ ռուսական տիրապետությանը Հարավային Կովկասում։ Սակայն ռուսական կայազորի և հայ ազգաբնակչության կողմից Շուշիում հերոսական պաշտպանությունը պարսկական զորքերի մի նշանակալի մասը գամեց Շուշիին։
Պարսկական 10 հոգանոց մի զորամաս Ամիրխանի գլխավորությամբ Ղազախի վրայով շարժվեց դեպի Թիֆլիս, բայց Շամքոր գետի ափին նրա դեմ ելավ գեներալ Վալերիան Մադաթովի գլխավորած 2 հազարանոց ռուսական զորաջոկատը, որի կազմում գործում էին հայկական աշխարհազորային ջոկատները (Գալուստ Մանոլչարյանի, Ասրի Բահաթրյանի և այլոց գլխավորությամբ)։ Շամքորի ճակատամարտում ռուսական, զորքը ջախջախեց պարսիկներին, որից հետո սեպտեմբերի 13-ին Ելիզավետպոլի (Գանձակ) ճակատամարտում ջախջախեց Աբբաս-Միրզայի գլխավորությամբ այստեղ փութացած պարսկական 25 հազարանոց բանակը։
Շամքորի ճակատամարտում աչքի ընկած բազմաթիվ հայեր արժանացան կառավարական պարգևների։ Այն սկիզբ դրեց ռուսական զորքի հաղթանակներին՝ 1826-1828 թվականի ռուս-պարսկական պատերազմում։
Վո սյուր Մեր

Վո սյուր Մեր (ֆր.՝ Vaux-sur-Mer ), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Ռուայան կանտոնի կազմի մեջ։ 
Համայնքի INSEE կոդ՝ 17461։


== Բնակչություն ==
Համայնքի բնակչությունը 2010 թվականին կազմում էր 3876 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Վո սյուր Մեր (ֆր.)
Վալդեկ Ռոշե

Վալդեկ Ռոշե (ապրիլի 5, 1905(1905-04-05)[…], Սեն Կրուա - փետրվարի 15, 1983(1983-02-15), Նանտեր), քաղաքական գործիչ ազատագրության ֆրանսիական կոմիտեում։ 1945 թվականին ընտրվել է Ֆրանսիայի սահմանադիր, ապա ազգային ժողովի դեպուտատ։ 1954—1958 թվականներին եղել է ազգային ժողովի ՖԿԿ պառլամենտական խմբի նախագահի տեղակալ, 1958—1959 թվականներին և 1962—1964 թվականներին նախագահ։ ՖԿԿ ետպատերազմյան առաջին համագումարում (1945) ընտրվել է ՖԿԿ քաղբյուրոյի անդամության թեկնածու, 1950 թվականից անդամ, 1959—1961 թվականներին՝ ՖԿԿ քարտուղարության անդամ,1961—1964 թվականներին՝ ՖԿԿ գլուխ քարտուղարի տեղակալ, 1964—1972 թվականներին գլուխ քարտուղար։ ՖԿԿ XX համագումարում (1972) Ռոշեն ընտրվել է կուսակցության պատվավոր նախագահ։ Ֆրանսիայի կոմկուսակցության պատմության ֆրանսիական գյուղացիական հարցի նոր ու նորագույն պատմության վերաբերյալ աշխատությունների հեղինակ է։


== Ծանոթագրություններ ==
Շմուել Ագնոն

Շմուել Յոսեֆ Ագնոն (եբրայերեն՝ שמואל יוסף עגנון‎, անգլ.՝ Shmuel Yosef (S.Y.) Agnon, օգոստոսի 8, 1887(1887-08-08), Բուչաչ, Բուչաչ շրջան, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա - փետրվարի 17, 1970(1970-02-17)[…], Երուսաղեմ, Իսրայել), հրեա գրող (Իսրայել)։
Նոբելյան մրցանակի դափնեկիր (1966)։


== Կենսագրություն ==
Ծնվել է Գալիցիայում։ 1908 թվականին տեղափոխվել է Պաղեստին։ Գրում է իվրիտերեն։ Նրա «Հարսնատվություն» (1931) վեպը նվիրված է Գալիցիայի հրեաների կենցաղին։ Հոգեբանական խորաթափանցությամբ աչքի են ընկնում «Պարզ պատմվածք» (1935), «Ծովի խորքում» (1935) և այլ վիպակները։ Ագնոնի երկերը թարգմանվել են մի շարք լեզուներով։


== Աշխատություններ ==
Arnold J. Band, Nostalgia and nightmare : a study in the fiction of S.Y. Agnon, Berkeley and Los Angeles : University of California Press, 1968.
Gershon Shaked, Shmuel Yosef Agnon: A Revolutionary Traditionalist. New York University Press, 1989.
Anne Golomb Hoffman, Between Exile and Return: S.Y. Agnon and the Drama of Writing, New York: SUNY, 1991. ISBN 0-7914-0541-9.
Nitza Ben-Dov, Agnon's art of indirection: Uncovering latent content in the fiction of S.Y Agnon, Brill, (Leiden). 1993. ISBN 90-04-09863-1.
Amos Oz, The Silence of Heaven: Agnon's Fear of God, Princeton University Press, 2000.
Abramson Glenda (2008)։ Hebrew Writing of the First World War։ Valentine Mitchell 
Yaniv Hagbi, Language, Absence, Play: Judaism and Superstructuralism in the Poetics of S. Y. Agnon, Syracuse: Syracuse University Press, 2009.
Ilana Pardes, Agnon's Moonstruck Lovers: The Song of Songs in Israeli Culture, Seattle: University of Washington Press, 2013.


== Ծանոթագրություններ ==


== Արտաքին հղումներ ==
Biography of Shmuel Yosef Agnon Archived 2000-09-15 at the Wayback Machine. (Jewish Agency for Israel)
Archive of Midrash Agnon course on 5 short stories from Agnon House and WebYeshiva.org Archived 2010-12-27 at the Wayback Machine..
Archive of course on Agnon's novella "Tehilla" broadcast from Agnon House and WebYeshiva.org Archived 2011-10-03 at the Wayback Machine..
Shiri Lev Ari: S.Y. Agnon's relatives: The East Jerusalem Nashashibis (Ha'aretz, July 10, 2006)
Dan Laor: Agnon's biographer describes his long journey home
Photo
Biography
Jewish Renaissance Pioneers: Shmuel Yosef Agnon Archived 2011-04-05 at the Wayback Machine.
Agnon's Nobel Prize Speech
A Poshete Mayse and Tsvishn Alt Un Nay by Shmuel Yosef Agnon. Entirely in Yiddish and found online in the Yiddish Book Center's Steven Spielberg Digital Yiddish Library
Ծովազարդի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Ծովազարդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մ.թ.ա. 282


== Դեպքեր ==


== Ծնունդներ ==


== Մահեր ==
192

192 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 192 թվականն է, 
II դարի 92-րդ տարին։


== Դեպքեր ==


== Ծնունդներ ==


== Մահեր ==
Ռիչարդ Կորդրեյ

Ռիչարդ Կորդրեյ (անգլ.՝ Richard Cordray, մայիսի 3, 1959(1959-05-03), Կոլումբուս), ամերիկացի իրավաբան և քաղաքական գործիչ, դեմոկրատական կուսակցության անդամ, Օհայո նահանգի գանձապահ։ 1981-1983 թվականներին Կորդրեյը եղել է Օքսֆորդի համալսարանի Մարշալի կրթաթոշակառու։ 1987 թվականին դարձել է Jeopardy! խաղի հնգակի չեմպիոն։
Կորդրեյը 1990 թվականին ընտրվել է Օհայոյի Ներկայացուցիչների պալատի անդամ։ 1992 թվականին Կորդրեյը առաջադրվել էր ԱՄՆ Ներկայացուցիչների պալատում, սակայն չէր ընտրվել։ Հաջորդ տարի նա նշանակվել է Օհայո նահանգի արդարադատության նախարարի տեղակալ։ 2008 թվականի նոյեմբերին Կորդրեյն ընտրվել է Օհայո նահանգի դատախազ։ 2011 թվականի հուլիսի 17-ին Բարաք Օբաման հայտարարել էր, որ Կոլդրեյին նշանակելու է Սպառողների ֆինանսական պաշտպանության վարչության ղեկավարի պաշտոնում։ 2013 թվականի հուլիսի 16-ին ԱՄՆ Սենատը հաստատեց Կորդրեյի նշանակումը հնգամյա ժամկետով։


== Ծանոթագրություններ ==